Metodický list k aktivite Zdravá veľká prestávka
1. Cieľ, zameranie aktivity:  Hlavným cieľom aktivít bolo rôznogeneračne spolupracovať pri príprave zeleninovo-ovocných šalátov pre realizáciu Zdravej veľkej prestávky pre všetkých žiakov a zamestnancov školy a spoluparticipovať na stravovacích aktivitách školy. 
2. Vyučovací predmet – biológia (Téma: Zelenina v záhradách, Ovocie v záhradách /2.ročník osemročného štúdia/, Rastliny ako potrava, biopotraviny /1.ročník štvorročného štúdia/), chémia (Téma: Vitamíny /3.ročník štvorročného štúdia/)
3. Pomôcky: ovocie, zelenina podľa vlastného výberu, odšťavovač, strúhadlo, citrón, cukor, škorica... 
4. [bookmark: _GoBack]Príprava: Dôležitým atribútom realizácie aktivity je organizácia práce, rozdelenie úloh a zodpovednosti a samozrejme ochota a dávka chcenia .   
5. Postup / Realizácia:  
Aktivita 1 – príprava zeleninovo-ovodných šalátov na Zdravú veľkú prestávku
Realizácia prípravy šalátov si vyžaduje najprv ich výber, následne zabezpečenie surovín, zostavenie zodpovedného výboru žiakov a dekoráciu podujatia. Pri výbere študenti Žiackej rady museli brať do úvahy výživovú hodnotu, náročnosť, dostupnosť surovín a všeobecnú obľúbenosť a tiež prípadné alergény. Žiaci zabezpečili suroviny a ráno sa vybraní zástupcovia všetkých tried pustili do umývania, čistenia, strúhania, miešania a ochucovania šalátov. O tom, že šaláty naozaj chutili, svedčali prázdne misky a nádoby a okrem zeleninových a ovocných šupiek z lúpania jabĺk takmer žiadny odpad. Na základe dotazníka zistili, že najviac žiakom chutil jablkovo-mrkvový šalát s pomarančom. 
Aktivita 2 – vlastné obľúbené ovocie na desiatu
Na základe prineseného ovocia u žiakov, sme zistili, že najobľúbenejším druhom ovocia je banán a jablko. 
Aktivita 3 – spolupráca so školskou jedálňou pri zostavovaní jedálneho lístka
Žiaci, prostredníctvom zostavenej Stravovacej komisie konzultovali výber zeleninových jedál do jedálneho lístka. Vybrali v spolupráci s vedúcou školskej jedálne tri jedlá s výrazným podielom zeleniny pri tejto príležitosti: tekvicový prívarok, špenátovú kocku a lososa na cesnaku so zeleninovou prílohou a varenými zemiakmi.
Aktivita 4 – príprava čerstvej jablkovej šťavy z biojabĺk zo školskej záhrady
Aktivita si vyžaduje zber, čistenie a odšťavovanie biovypestovaných jabĺk. Žiaci porovnávali chuť takto získaného produktu s komerčne dostupnými jablkovými šťavami. Veľmi ocenili aromatickú vôňu a osviežujúcu chuť získanej biošťavy. 
6. Zhrnutie:  Aktivita Zdravá veľká prestávka je venovaná zdravej výžive a na našej škole sa realizuje v poradí už štvrtý školský rok s nesmiernym záujmom a úspechom žiakov. Jej realizácia podnecuje u žiakov rozvoj zručností a plnenie výchovno-vzdelávacích cieľov ako efektívny nástroj aplikácie zdravej výživy. Žiaci sa naučia spoluzodpovedne plánovať, spolupracovať medzigeneračne ako aj so zamestnancami školskej jedálne a spoločne si pripomenúť a ,,osláviť“ svetový deň výživy. Aktivita prispieva k celoškolskému prijatiu a osvojeniu si návykov a pestovaniu vzťahu k zeleninovým a ovocným jedlám ako dôležitej, potrebnej a dobrej veci. 
7. Prílohy: fotografie z podujatia a ppt prezentácia  

